section_heading: Povijest
paragraph_text: To je bio privremeni ustroj i prošlo je blizu 150 godina do ustroja stalne vojno policijske službe pod nazivom Vojna konjanička policija (Military Mounted Police) u 1877. godini, koja je bila temelj današnje Kraljevske vojne policije (Royal Military Police). Potrebitost stalne vojno-policijske službe uočio je još vojvoda Wellington kada je 1809. godine zapovijedao britanskom vojskom u Portugalu. Iako je zapovijedao pobjedničkom vojskom, bio je zapanjen nedisciplinom koja je vladala među njegovim vojnicima - pljačka i pijanstvo bili su stalno na dnevnom redu. Veliki izgredi dogodili su se 1812. godine nakon bitke kod Ciudad Rodriga. Britanska vojska bila je izvan svakog nadzora puna tri dana. Na njegov zahtjev vrhovne vojne vlasti napokon su 1813. odobrile stvaranje Konjaničkog stožernog zbora pod zapovjedništvom pukovnika Georgea Scovella.